Á heðinsfjörður.is og trolla.is má finna grein frá Þorsteini Þorvaldssyni um loforðaleysi H-lista og annars framboðs varðandi nýjan gervigrasvöll . Ég þekki málið alls ekki frá öllum sjónarhornum en hef þó kynnt mér það svona í grófum dráttum án þess að hafa alla kostnaðarútreikninga varðandi slíkan völl en við í H-listanum höfum rætt þetta mál eins og mörg önnur . Það má þó reikna með , samkvæmt umfangi framkvæmda sem Dalvíkurbyggð ætlar að hefja á svipuðum velli , að kostnaður við gervigrasvöll , flóðlýsingu og nýja stúku yrði hvergi innan við 200 miljónir . Þar sem Sjálfstæðismenn segjast vera búnir að kostnaðarmeta allar framkvæmdir væri áhugavert að þeir segðu íbúum hvað þessi framkvæmd kostar . Vert er að hafa í huga að rekstrarafgangur bæjarsjóðs Fjallabyggðar var um 160 miljónir króna á síðasta ári og framkvæmdir á vegum bæjarins voru um 440 miljónir króna og verða 315 milljónir á árinu 2018 . Þess vegna er mikilvægt að að skoða kostnað við slíka framkvæmd í samhengi við tekjur , framkvæmdir og almenna stöðu bæjarsjóðs . Nokkuð ljóst er að gervigras er það sem koma skal og er fastlega reiknað með að flestir knattspyrnuleikir hér á landi verði leiknir á gervigrasi innan fárra ára . Fjallabyggð verður því að huga að því fara í þessar framkvæmdir fyrr eða seinna . Þá verður að telja til tekna að ef af framkvæmdum verður þá sparast miklir peningar sem annars hefðu farið í viðhald á núverandi aðstöðu á Ólafsfjarðarvelli . Við hjá H-listanum settum ekki gervigrasvöll í okkar stefnuskrá en í henni stendur samt sem áður ; & quot ; Við ætlum að taka til hendinni og mæta þeirri uppsöfnuðu þörf sem komin er varðandi uppbyggingu íþróttamannvirkja . Knattspyrnuvöllurinn er eitt þeirra íþróttamannvirkja sem komin er á kostnaðarsamt viðhald og gervigrasvöllur er því partur af framtíðaruppbyggingu íþróttamannvirkja . Hvernig það er svo gert með tilliti til nýtingar annarra íþrótta eða ástundunar verður að skoða vel ofan í kjölinn því hlúa þarf að öðrum íþróttum einnig . Ekki viljum við kasta til höndunum og byggja nýjan völl nema vanda vel til verka . Það hyggst H-listinn gera . Enda teljum við þetta mikilvægt málefni en verkefnin eru margvísleg og okkur ber ævinlega að hafa heildarhagsmuni að leiðarljósi . Veljum H-listann fyrir skynsamlega lendingu fyrir alla . Andri Viðar Víglundsson 6. sæti H-listans